Υπογραφή των πράξεων που εγκρίθηκαν με συναπόφαση: βλ. Συνοπτικά Πρακτικά

Daniel Cohn-Bendit
(FR) Κύριε Πρόεδρε, το Κοινοβούλιο της Λιθουανίας ψήφισε χτες υπέρ ενός νόμου για την ομοφυλοφιλία, την ομοφυλοφιλική και αμφιφυλοφιλική προπαγάνδα. Ο Πρόεδρος της Λιθουανίας είχε ήδη αρνηθεί να υπογράψει αυτό το νόμο. Παραπέμφθηκε στο κοινοβούλιο. Ο νόμος αυτός έρχεται σε άμεση αντίθεση με τον Χάρτη των Θεμελιωδών Δικαιωμάτων της Ευρωπαϊκής Ένωσης και το άρθρο 6 παράγραφος 1 της Συνθήκης της Λισαβόνας.
Κύριε Πρόεδρε, σας καλώ, για λογαριασμό του παρόντος Κοινοβουλίου, να διαμαρτυρηθείτε κατά του νόμου αυτού εξ ονόματος των ευρωπαϊκών αξιών, από τη στιγμή που ο Χάρτης των Θεμελιωδών Δικαιωμάτων, όπως ερμηνεύθηκε από τη Συνθήκη της Λισαβόνας, προβλέπει την απαγόρευση των διακρίσεων λόγω σεξουαλικού προσανατολισμού και ο νόμος αυτός κάνει διακρίσεις εναντίον σεξουαλικών μειονοτήτων.
Για λογαριασμό του παρόντος Κοινοβουλίου, σας καλώ να στείλετε επιστολή προς το Κοινοβούλιο της Λιθουανίας για να δηλώσετε ότι ο νόμος αυτός αντιτίθεται στην κοινή ιδέα της Ευρώπης.
(Χειροκροτήματα)
Πρόεδρος
Σας ευχαριστώ. Προχωρούμε σε μια παρουσίαση της διάταξης των εργασιών.
Daniel Cohn-Bendit
(FR) Κύριε Πρόεδρε, μπορείτε να μου πείτε εάν θα δράσετε; Σας ζήτησα να κάνετε κάτι· πρέπει να μου πείτε εάν πρόκειται να το κάνετε. Αυτό σας ζήτησα.
Πρόεδρος
Θα μάθω τι ενέκρινε το Κοινοβούλιο της Λιθουανίας και στη συνέχεια θα αποφασίσω τι θα κάνω. Θα είμαι σε επικοινωνία μαζί σας για το ζήτημα αυτό.
